text: Undskyldning hjalp ikke: Ingen kære mor hos politiet
  05 april 2018 kl. 18.20
  En bilist i Løgumkloster blev i dag stoppet af politiet, da han kørte alt for hurtigt. Men han havde en forklaring. 
  En bilist i Løgumkloster trykkede i dag meget hårdt på speederen.
  Han kørte 153 kilometer i timen på en vej, hvor det er tilladt at køre 80 kilometer i timen. 
  Da politiet stoppede ham, havde han en forklaring på hvorfor. Han skulle nemlig skynde sig at bruge resterende diesel i tanken for at få plads til at fylde nyt på, skriver Syd- og Sønderjyllands Politi på Twitter. 
  Den høje fart koster bilisten en bøde, en betinget frakendelse af kørekortet og kan nu se frem til en ny køreprøve.
  En hurtig bilist ved Løgumkloster havde en forklaring til hastigheden på 153 km/t hvor højst tilladt 80 km.Han skulle bruge resterende diesel i tanken for at fylde op igen.Koster nu betydelig bøde, betonget frakendelse af kørekort samt ny køreprøve.  #fafd #politidk
  
  
  
  